Semalt: Tlhaloso ea Khoebo ka E-mail ho E-SEO
Tsoelo-pele ea litaba. Le ho feta ka lipapali tse ngata li tla u thusa. Ka mohlala, ho kenngoa ha blog ka mor'a matsatsi a mangata ho bontša melaetsa e tloaelehileng, ho eketsa leeto. Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Puku ya ka ya Ditaba tša Beibele
Dihlatse tša Jehofa
Dilo tše di Lego Gona
Dikgatišo tše di Lego Gona
GO BE go fetile nywaga e 10 ga e sa le Kgoši Nebukadinetsara a išitše Baisiraele ka moka bao ba rutegilego kudu Babilona. Bjale bona seo se diregago mo seswantšhong! Jerusalema e a fišwa. Le gona Baisiraele bao ba sego ba bolawa ba išwa Babilona e le bagolegwa.
Na o a tseba gore Hesekiele e be e le mang? E be e le yo mongwe wa masogana ao Kgoši Nebukadinetsara a ilego a a iša Babilona nywaga ya ka godimo ga e 10 pele ga ge Jerusalema e ka senywa kudu ka tsela ye. Daniele le bagwera ba gagwe ba bararo e lego Shaderaka, Meshaka le Abedinego le bona ba be ba išitšwe Babilona ka yona nako yeo.
Jehofa o ile a re go Hesekiele: ‘Bona dilo tše di šišimišago tšeo batho ba di dirago mo tempeleng. Bona maboto ao a tletšego diswantšho tša dinoga le tša diphoofolo tše dingwe. Le gona bona Baisiraele bao ba di rapelago!’ Hesekiele o ile a bona dilo tše gomme a ngwala seo se bego se direga.
Jehofa a re go yena: ‘Batho ba ga ba ntlhomphe. Ga ba fo dira dilo tše mpe, eupša ba bile ba tla tempeleng ya ka gomme ba di direla gona!’ Bjale Jehofa o ile a holofetša gore: ‘Ba tla bona gore ke ba galefetše. Le gona nka se ba kwele bohloko ge ba fedišwa.’
Go ile gwa feta mo e ka bago nywaga e meraro feela ka morago ga ge Jehofa a bontšhitše Hesekiele dilo tše, moo Baisiraele ba ilego ba rabela go Kgoši Nebukadinetsara. Ka gona Nebukadinetsara a ya a lwa le bona. Ka morago ga ngwaga le seripa, Bababilona ba ile ba phušola merako ya Jerusalema gomme ba fiša motse woo. Batho ba bantši ba ile ba bolawa gomme ba bangwe ba išwa Babilona e le bagolegwa.
Mathomong ke batho ba sego kae feela bao ba ilego ba dumelelwa gore ba šale nageng ya Isiraele. Kgoši Nebukadinetsara o ile a bea Gedalia wa Mojuda gore a okamele batho ba. Eupša Baisiraele ba bangwe ba ile ba bolaya Gedalia. Bjale batho ba boifa gore Bababilona ba tla tla gomme ba ba fediša ka moka ka baka la selo se se sebe seo se diregilego. Ka gona ba gapeletša Jeremia gore a tloge le bona gomme ba tšhabela Egipita.
Se se ile sa dira gore naga ya Isiraele e šale e se na batho. Go ile gwa feta nywaga e 70 go se na motho yo a dulago moo. Go be go se motho moo nageng. Lega go le bjalo, Jehofa o be a holofeditše gore o tla bušetša batho ba gagwe nageng ya bona ka morago ga nywaga e 70. Eupša mo nakong ye, ke eng seo se diragalelago batho ba Modimo nageng ya Babilona moo ba išitšwego gona? Anke re bone.
Ke’ng seo se diragalelago Jerusalema le Baisiraele bao ba lego mo seswantšhong?
Hesekiele e be e le mang, gomme ke dilo dife tše di šišimišago tšeo Jehofa a ilego a mmontšha tšona?
Ka ge Baisiraele ba be ba sa hlomphe Jehofa, ke eng seo a ilego a holofetša go se dira?
Go tlile bjang gore naga ya Isiraele e šale e se na batho, gomme e ile ya tlogelwa e le bjalo ka nako e kaaka’ng?
Tsedekia e be e le mang, o ile a diragalelwa ke eng, gomme se se ile sa phethagatša bjang boporofeta bja Beibele? (2 Dikg. 25:5-7; Hesek. 12:13-15)
Ke mang yo Jehofa a ilego a mmea molato ka baka la go se botege ka moka ga Baisiraele? (2 Dikg. 25:9, 11, 12, 18, 19; 2 Dikor. 36:14, 17)
Bojakane bo ekišitše bjang Baisiraele ba bahlanogi bao ba bego ba rapela letšatši? (Hesek. 8:16; Jes. 5:20, 21; Joh. 3:19-21; 2 Tim. 4:3)
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG